**Minimálne štandardy manažmentu dobrovoľníkov pre ZSS Pohoda seniorov, n.o.**

**1. KOORDINÁCIA DOBROVOĽNÍKOV**

**Zariadenie má určenú osobu poverenú koordináciou dobrovoľníkov.**

* V zariadení je určená konkrétna osoba, ktorá je zodpovedná za koordináciu dobrovoľníkov, administratívu spojenú s dobrovoľníckym programom a za informovanie o dobrovoľníctve smerom dovnútra i navonok zariadenia. Dobrovoľníci a zamestnanci zariadenia vedia, kto je kľúčovou kontaktnou osobou pre dobrovoľníkov .
* Osoba zodpovedná za koordináciu dobrovoľníkov (spolu)rozhoduje o všetkých otázkach v zariadení , ktoré sa týkajú dobrovoľníkov v zariadení.

**2. PRÁVNY A ETICKÝ RÁMEC**

**Zariadenie rešpektuje právny a etický rámec práce s dobrovoľníkmi.**

* Zariadenie rozumie definícii dobrovoľníka v zmysle zákona o dobrovoľníctve a aplikuje ho v práci s dobrovoľníkmi.
* V zariadení sú jasne definované práva a povinnosti dobrovoľníkov a zariadenia.
* Zariadenie zabezpečuje ochranu zdravia a bezpečnosti dobrovoľníkov pri výkone ich činnosti.

**3. ZDROJE**

**Zariadenie disponuje materiálnymi a finančnými zdrojmi potrebnými na prácu s dobrovoľníkmi .**

* Zariadenie má vytvorené zázemie pre dobrovoľníkov (priestor na stretávanie sa, na prezliekanie, úschovu vecí).

**4. ZAČLENENIE DO TÍMU**

**Zariadenie dobrovoľníkov vníma ako súčasť zariadenia.**

* Zamestnanci zariadenia sú informovaní o úlohe dobrovoľníkov v zariadení ( existuje minimálne jeden funkčný nástroj na stále informovanie ostatných členov, resp. zamestnancov o dobrovoľníckych aktivitách a dobrovoľníkoch).

**5. NÁPLŇ PRÁCE A PROFIL**

**Zariadenie má definovanú náplň práce a profil dobrovoľníkov pre jednotlivé**

**pozície.**

* Zariadenie má jasne definovanú náplň práce dobrovoľníkov pre jednotlivé pozície (obsah činnosti, miesto vykonávania a časový rozsah) vyplývajúci z analýzy potrieb zariadenia/klientov .
* Zariadenia má jasne definovaný profil dobrovoľníkov pre jednotlivé pozície ( napr. potrebné vlastnosti, schopnosti, zručnosti záujemcov o dobrovoľnícke pozície, iné požiadavky na dobrovoľníkov.

**6. NÁBOR A VÝBER**

**Zariadenie má vypracovaný systém komunikácie s uchádzačmi o voľné dobrovoľnícke pozície**

**a spôsob výberu dobrovoľníkov.**

* Zariadenie má zverejnené jasné informácie o voľných dobrovoľníckych príležitostiach.
* Pri komunikácií s uchádzačmi o dobrovoľnícku činnosť sú vyjasňované vzájomné očakávania dobrovoľníkov a zariadenia.
* V prípade, že uchádzač nie je pri výbere úspešný, je mu poskytnutá spätná väzba a sú mu objasnené dôvody neúspechu.

**7. ZAŠKOLENIE A PRÍPRAVA**

**Zariadenie má vypracovaný systém zaškolenia prípravy dobrovoľníkov.**

* Dobrovoľníci sú pred začiatkom vykonávania dobrovoľníckej činnosti informovaní o zariadení a o svojej úlohe v nej.
* Noví dobrovoľníci sú predstavení personálu a klientom s ktorými budú prichádzať do kontaktu.

**8. KOMUNIKÁCIA A PODPORA**

**Zariadenie aktívne komunikuje s dobrovoľníkmi a poskytuje im potrebnú**

**podporu pri vykonávaní dobrovoľníckej činnosti.**

* Zariadenie udržiava aktívnu a pravidelnú komunikáciu s dobrovoľníkmi .
* Dobrovoľník je pred začiatkom výkonu dobrovoľníckej činnosti oboznámený s možnosťami podpory a vie, na koho sa v tejto oblasti v zariadení obrátiť.

9. **OCENENIE A UZNANIE**

**Zariadenie neformálne a formálne oceňuje dobrovoľníkov a ich prínos pre**

**zariadenie, klientov a komunitu.**

* Zariadenie poskytuje dobrovoľníkom neformálne, osobné poďakovanie a ocenenie za ich dobrovoľnícku činnosť.
* Zariadenie vydáva dobrovoľníkom písomné potvrdenie o dobrovoľníckej činnosti ak o to požiadajú.

**10. EVIDENCIA A DOKUMENTÁCIA**

**Zariadenie má vytvorený funkčný systém evidencie dobrovoľníkov a dokumentáciu**

**k dobrovoľníckemu programu.**

* Osobné údaje dobrovoľníkov sú chránené v súlade s aktuálnymi právnymi predpismi. Dokumentácia k dobrovoľníckemu programu obsahujúca osobné údaje dobrovoľníkov je uchovaná tak, aby nebola voľne prístupná.
* Zariadenie má zavedený systém evidencie dobrovoľníkov v zariadení.

**11. HODNOTENIE**

**Zariadenie má zavedený systém hodnotenia dobrovoľníckeho programu.**

* Dobrovoľníci majú v priebehu ich činnosti a pri ukončení spolupráce vytvorené príležitosti na poskytovanie spätnej väzby/ hodnotenia vo vzťahu k dobrovoľníckemu programu.

V Galante, dňa 19. 9. 2018 Mgr. Miriam Maasová v. r.

riaditeľka